stanford-oval/wikipedia huggingface dataset:
Luettelo espanjalaisista koiraroduista
Espanjassa vuosina 2015-2019 yleisimmät espanjalaiset rodut > Espanjassa vuonna 2019 rekisteröidyt espanjalaiset rodut suosituimmuusjärjestyksessä

Espanjassa rekisteröidyt paikallisrodut suosituimmuusjärjestyksessä:
espanjanvesikoira (1513 uutta rekisteröintiä)
espanjanmastiffi (1312 uutta rekisteröintiä)
kanariandoggi (482 uutta rekisteröintiä)
pyreneittenmastiffi (151 uutta rekisteröintiä)
alano español (149 uutta rekisteröintiä)
katalonianpaimenkoira (140 uutta rekisteröintiä)
valencianrottaterrieri (115 uutta rekisteröintiä)
ibizanpodenco (102 uutta rekisteröintiä)
mallorcanpaimenkoira (97 uutta rekisteröintiä)
andalusianrottaterrieri (82 uutta rekisteröintiä)
burgosinseisoja (77 uutta rekisteröintiä)
sabueso español (71 uutta rekisteröintiä)
valencianpodenco (64 uutta rekisteröintiä)
andalusianpodenco (60 uutta rekisteröintiä)
espanjanvinttikoira (51 uutta rekisteröintiä)
baskienpaimenkoira (49 uutta rekisteröintiä)
garafianpaimenkoira & kanarianpodenco (molemmilla 43 uutta rekisteröintiä)
maneto (15 uutta rekisteröintiä)
leóninpaimenkoira (12 uutta rekisteröintiä)
navarranseisoja (7 uutta rekisteröintiä)
fuerteventuranpaimenkoira & mallorcandoggi (molemmilla 5 uutta rekisteröintiä)
Mirditën piirikunta

| Mirditën piirikunta Rrethi i Mirditës |
| --- | --- |
 Sijainti
Valtio:  Albania
Prefektuuri:  Lezhë
Lakkautettu:  2000
Hallinto:  
 – hallinnollinen keskus:  Rrëshen
Pinta-ala:  867 km²
Väkiluku (2001):  37 055
 – väestötiheys:  42,7 as./km²
Mirditën piirikunta (alb. Rrethi i Mirditës) oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Lezhën prefektuuriin, joka vastaa nykyistä Lezhën maakuntaa. Piirikunnan pinta-ala oli 867 neliökilometriä ja vuoden 2001 väestönlaskennassa siellä oli 37 055 asukasta.
Piirikuntaan kuuluivat seuraavat kunnat: Fan, Kaçinar, Kthellë, Orosh, Rrëshen, Rubik ja Selitë. Pääkaupunkina toimi Rrëshen.
SpaceX Starship integrated flight test 3

SpaceX Starship integrated flight test 3 eli IFT-3 oli Starshipin ja Super Heavyn kolmas yhteinen koelento.
Starship pääsi suunnitellun kiindytysvaiheen loppuun asti, jolloin se oli 154 kilometrin korkeudessa ja sen nopeus oli 26 450 km/h. Alus eteni laskeumisvaiheeseen asti, jossa se tuhoutui. Laskeutumisen alkuvaiheessa alus pyöri hitaasti ympäri. Strarlink-satelliittien kautta välittyneessä videokuvassa näkyi alkuvaiheen ilmakehän kuumeneminen plasmaksi. Viimeiset tiedot aluksesta saatiin ajassa T+49 minuuttia. Alus tuhoutui laskeutumisvaiheessa. Vapaalentovaiheen aikana avattiin ja suljettiin rahtiluukku. Myös ajoaineiden siirtoa testattiin.
Super Heavy saattoi Starshipin onnistuneesti matkaan. Paluuvaiheessa jarrutus ei toiminut suunnitellusti ja se törmäsi mereen. Se pysyi kuitenkin kasassa törmäykseen asti.
Kuva laukaisusta puolinopeudella.
Aiheesta muualla

Watch SpaceX launch Starship, LIVE up close and personal! - Everyday Astronaut (englanniksi)
Michael Jackson’s This Is It

| Michael Jackson's This Is It |
| --- | --- |
 Elokuvan teatterijuliste.
Ohjaaja:  Kenny Ortega
Tuottaja:  Randy Phillips Kenny Ortega Paul Gongaware
Säveltäjä:  Michael Jackson
Kuvaaja:  Kevin Mazur
Leikkaaja:  Dede Allen
Pääosat:  Michael Jackson
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures AEG Live The Michael Jackson Company, LLC
Levittäjä:  Columbia Pictures InterCom Netflix
Ensi-ilta:  28. lokakuuta 2009
Kesto:  111 min
Alkuperäiskieli:  englanti
Budjetti:  60 000 000 $
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Michael Jackson's This Is It (myös pelkkä This Is It) on vuonna 2009 julkaistu dokumentti-/konserttielokuva, jonka ohjasi Kenny Ortega. Elokuvassa nähdään Michael Jackson harjoittelemassa ja valmistautumassa This Is It -konserttisarjaansa varten, joka ei toteutunut, koska Jackson kuoli sydämenpysähdykseen 25. kesäkuuta 2009, kolme viikkoa ennen ensimmäisen konsertin alkua. Elokuva tuotti elokuvateattereiden lipunmyynnillä yli 260 miljoonaa dollaria, mikä tekee siitä maailman menestyneimmän dokumentti- ja konserttielokuvan.[lähde? ]
Elokuva koostuu materiaalista, jossa Jackson harjoittelee esiintymistä ja ohjaa tiimiänsä sekä lyhyistä "behind the scenes" -materiaaleista, jotka keskittyvät tanssijoihin sekä suunniteltuihin vaatteisiin, joita oli tarkoitus käyttää konserttisarjassa. Kenny Ortegan mukaan kuvattua materiaalia ei ollut koskaan tarkoitus julkaista, mutta Jacksonin kuoleman johdosta Ortega halusi tuoda faneille mahdollisuuden nähdä millainen konserttisarjasta olisi tullut, jos se olisi toteutunut. Ortega omisti elokuvan Jacksonin kolmelle lapselle. Elokuvan materiaali kuvattiin Staples Center -areenalla ja The Forumissa Los Angelesissa, Kaliforniassa.
Musiikki

Albumi nimeltä This Is It julkaistiin 26. lokakuuta 2009. Albumi debytoi listaykkösenä Billboard 200 -listalla myyden 373,000 kappaletta ensimmäisellä viikolla julkaisusta. Tähän mennessä sitä on myyty yli 5 miljoonaa kappaletta maailmanlaajuisesti. Albumi sisältää Jacksonin kappaleita siinä järjestyksessä kuin ne esiintyvät elokuvassa. Albumin toinen levy sisältää ennen julkaisemattomia versioita muutamista Jacksonin kappaleista sekä puhutun "Planet Earth" -runon. Albumin mukana tulee 36-sivun vihko, jossa on kuvia Jacksonista harjoittelemassa This Is It -konserttisarjaa varten.
Musiikki > Elokuvassa esitetyt kappaleet

| # | Kappale | Huomautettavaa |
| --- | --- | --- |
| 1 | "Wanna Be Startin' Somethin'" |  Esitettiin ilman toista säkeistöä  Sisältää lyhyen A cappellan kappaleesta "Speechless". |
| 2 | "Jam" |  Esitettiin ilman toista säkeistöä ja rap osuutta  Sisältää pätkän kappaleesta "Another Part of Me". |
| 3 | "The Drill" |  Armeija tanssi sekvenssi, joka sisältää pätkiä kappaleista "Bad" ja "Mind Is the Magic". |
| 4 | "They Don't Care About Us" |  Sisältää pätkiä kappaleista "HIStory", "She Drives Me Wild" ja "Why You Wanna Trip On Me". |
| 5 | "Human Nature" |  Kappale soi myös lopputekstien aikana.  Lopputekstien aikana näytettiin myös vaihtoehtoisia pätkiä kappaleen harjoittelusta. |
| 6 | "Smooth Criminal" |  Sisältää uuden videon.  Sisältää kappaleen "Put the Blame on Mame"  Esitettiin ilman "Anti-Gravity" nojausta. |
| 7 | "The Way You Make Me Feel" |  Esitettiin hidastetulla introlla.  Esitettiin ilman toista säkeistöä. |
| 8 | "I Want You Back" |  Osa Jackson 5 Medley'tä. |
| 9 | "The Love You Save" |  Osa Jackson 5 Medley'tä. |
| 10 | "I'll Be There" |  Osa Jackson 5 Medley'tä. |
| 11 | "Shake Your Body (Down to the Ground)" |  Sisältää pätkän kappaleesta "Don't Stop 'til You Get Enough"  Jackson esiintyy ainoastaan lopussa taustatanssijana. |
| 12 | "I Just Can't Stop Loving You" |  Duetto taustalaulaja Judith Hillin kanssa. |
| 13 | "Thriller" |  Sisältää uuden 3D videon.  Sisältää pätkiä kappaleista "Threatened" ja "Ghosts".  Sisältää Vincent Pricen toisen rap säkeistön. |
| 14 | "Beat It" |  Esitettiin ilman toista säkeistöä. |
| 15 | "Black or White" |  Esitettiin ilman toista säkeistöä.  Esitettiin uusi hard rock lopetus. |
| 16 | "Earth Song" |  Sisältää uuden 3D videon.  Sisältää pätkiä "Earth Song" kappaleen demo versiosta "What About Us". |
| 17 | "Billie Jean" |  Sisältää pätkiä kappaleen demo versiosta. |
| 18 | "Man in the Mirror" |  Esitettiin soundcheckkinä; ei koko kappaleena. |
| 19 | "This Is It" |  Kappale soi lopputekstien aikana.  Sisältää The Jacksons -yhtyeen taustalaulun. |
| 20 | "Heal the World" |  Kappale soi lopputekstien aikana.  Liveversio. |
Aiheesta muualla

Nanna Yli-Hukka: Michael Jackson's This Is It (2009)  25.02.2010. FilmGoer.fi.
Meri-Tuulia Reponen

Meri-Tuulia Reponen (s. 3. lokakuuta 1994) on suomalainen jalkapalloilija, pelipaikaltaan puolustaja. Hän edustaa Kansallisessa liigassa pelaavaa Turun Palloseuraa. Hän aloitti pelaamisen Turun Nappulaliigassa ja on edustanut Naisten Ykkösessä Turun Pyrkivää, Turun Weikkoja ja Turun Palloseuraa. Hän pelasi ensimmäisen liigaottelunsa huhtikuussa 2023.
92 eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.
Syntyneitä

Publius Clodius Pulcher, roomalainen poliitikko.
Kuolleita

Antiokhos XI Epifanes, Seleukidien hallitsija, hukkui Orentes-jokeen.
Meri-ilmasto

Köppenin C-luokat vihreän sävyillä.
Meri-ilmasto on kostea ilmastotyyppi, jossa lämpötilan vuotuiset ja vuorokautiset vaihtelut ovat yleensä melko pieniä.
Meri-ilmasto vallitsee muun muassa lauhkean vyöhykkeen mannerten länsirannikoilla kuten, kuten Euroopan länsiosissa Norjasta Portugaliin, Pohjois-Amerikassa ja Chilessä. Lisäksi meri-ilmastoa on Tasmaniassa ja Uudessa-Seelannissa.
Meri varastoi lämpöä kuin lämpöpatteri. Meri lämpenee keväällä hitaasti ja viilenee syksyllä vähitellen. Samalla tavoin meri reagoi yön ja päivän lämpötilavaihteluihin. Säähän ja ilmastoon liittyvät vuoden ja vuorokauden sisäiset lämpötilavaihtelut ovat meren läheisyydessä pienet. Meri-ilmastossa on pitkä kevät ja syksy. Ilman suhteellinen kosteus on suuri mereisillä alueilla. Meri-ilmaston vaikutusalueilla sataa yleensä melko paljon, sillä mereltä tulee kosteutta ja matalapaineita. Meren lähellä sataa useammin talvella kuin kesällä.
83 Leonis Bb

| 83 Leonis Bb |
| --- | --- |
 83 Leonis Bb Celestiassa
Löytäminen
Löytäjä(t):  Marcy et al.
Löytöpäivä:  25. tammikuuta 2005
Havaintomenetelmä(t):  Säteisnopeusmenetelmä
Tähden ominaisuudet
Tähden nimi:  HD 99109
Tähden etäisyys Auringosta:  59 vv
Tähden massa:  0,83 M☉
Tähden spektriluokka:  K2V
Tähden metallisuus:  0,36
Tähden ikä:  4 Gyr
Kiertoradan ominaisuudet
Isoakselin puolikas:  0,1232 AU
Eksentrisyys:  0,254
Kiertoaika:  17,0431 vrk
Fyysiset ominaisuudet
Massa:  0,109 MJ (34,6 ME)
83 Leonis Bb (tunnetaan myös nimellä HD 99492 b) on eksoplaneetta, joka löydettiin 25. tammikuuta 2005. Se kiertää oranssia K-tyypin kääpiötähteä ja kaksoistähteä 83 Leonis B noin 59 valovuoden päässä Maasta, Leijonan tähdistön suunnalla.
Planeetta kiertää emotähteään 0,1232 AU:n etäisyydellä, ja sen kiertoaika on noin 17 päivää. Planeetan massa vastaa noin 0,109 Jupiterin massaa (34,6 Maan massaa). Planeetta on todennäköisesti kaasujättiläinen.
Michael Rapaport

Michael Rapaport vuonna 2013.
Michael David Rapaport (s. 20. maaliskuuta 1970 New York) on yhdysvaltalainen näyttelijä. Hänet tunnetaan muun muassa elokuvasta Zebrahead (1992) ja televisiosarjasta Pako, jonka neljännellä tuotantokaudella hän näytteli agentti Donald Selfiä. Paon lisäksi Rapaport on esiintynyt televisiosarjoissa Perhe sotajalalla, Kovan onnen kundi, Käytäväpeliä ja Frendit. Rapaport on palkittu Floridan elokuvajuhlien Enzian-palkinnolla vuonna 1994 ja hän on ollut Teen Choice Award -ehdokkaana vuonna 2006.
Aiheesta muualla

Michael Rapaport Internet Movie Databasessa. (englanniksi)
9 Singles Pack

| 9 Singles Pack Michael Jackson |
| --- | --- | --- |

Kokoelmalevyn tiedot
 Julkaistu: 1983
 Tuottaja(t): Quincy Jones, Michael Jackson
 Tyylilaji: pop, R&B, rock, soul
 Levy-yhtiö: Epic
9 Singles Pack on Michael Jacksonin vuonna 1983 julkaistu singlekokoelma. Se käsittää yhdeksän singleä, joista suurin osa on menestyneiltä Off the Wall ja Thriller -albumeilta.
Kappaleet

Don’t Stop til You Get Enough
I Can’t Help It
Off the Wall
Working Day and Night
Rock with You
Get on the Floor
She’s Out of My Life
Push Me Away
The Girl Is Mine
Can’t Get Outta the Rain
Billie Jean
It’s the Falling in Love
Beat It
Burn This Disco Out
Wanna Be Startin’ Something’
The Jacksons: Rock with You (Live)
Thriller
The Jacksons: Things I Do For You (Live)
458 eaa.

| --- | --- |
Vuosisadat: 500-luku eaa. · 400-luku eaa. · 300-luku eaa.
Vuosikymmenet: 500-luku eaa. · 490-luku eaa. · 480-luku eaa. · 470-luku eaa. · 460-luku eaa. · 450-luku eaa. · 440-luku eaa. · 430-luku eaa. · 420-luku eaa. · 410-luku eaa. · 400-luku eaa. · 390-luku eaa.
Vuodet: 500 eaa. · 499 eaa. · 498 eaa. · 497 eaa. · 496 eaa. · 495 eaa. · 494 eaa. · 493 eaa. · 492 eaa. · 491 eaa. · 490 eaa. · 489 eaa. · 488 eaa. · 487 eaa. · 486 eaa. · 485 eaa. · 484 eaa. · 483 eaa. · 482 eaa. · 481 eaa. · 480 eaa. · 479 eaa. · 478 eaa. · 477 eaa. · 476 eaa. · 475 eaa. · 474 eaa. · 473 eaa. · 472 eaa. · 471 eaa. · 470 eaa. · 469 eaa. · 468 eaa. · 467 eaa. · 466 eaa. · 465 eaa. · 464 eaa. · 463 eaa. · 462 eaa. · 461 eaa. · 460 eaa. · 459 eaa. · 458 eaa. · 457 eaa. · 456 eaa. · 455 eaa. · 454 eaa. · 453 eaa. · 452 eaa. · 451 eaa. · 450 eaa. · 449 eaa. · 448 eaa. · 447 eaa. · 446 eaa. · 445 eaa. · 444 eaa. · 443 eaa. · 442 eaa. · 441 eaa. · 440 eaa. · 439 eaa. · 438 eaa. · 437 eaa. · 436 eaa. · 435 eaa. · 434 eaa. · 433 eaa. · 432 eaa. · 431 eaa. · 430 eaa. · 429 eaa. · 428 eaa. · 427 eaa. · 426 eaa. · 425 eaa. · 424 eaa. · 423 eaa. · 422 eaa. · 421 eaa. · 420 eaa. · 419 eaa. · 418 eaa. · 417 eaa. · 416 eaa. · 415 eaa. · 414 eaa. · 413 eaa. · 412 eaa. · 411 eaa. · 410 eaa. · 409 eaa. · 408 eaa. · 407 eaa. · 406 eaa. · 405 eaa. · 404 eaa. · 403 eaa. · 402 eaa. · 401 eaa. · 400 eaa. · 399 eaa.
Tapahtumia

Aiskhylos saa valmiiksi Oresteia-trilogian.
Miquel Brown

Miquel Brown (syntynyt noin 1945) on kanadalaissyntyinen näyttelijä ja laulaja. Hän tuli tunnetuksi 1980-luvun Hi-NRG -levytyksistään So Many Men, So Little Time sekä He's a Saint, He's a Sinner. Brownin etunimi kirjoitettiin alun perin muodossa "Michael", mutta hänen vanhempansa muuttivat sen Miqueliksi välttääkseen sekaantumisen miespuoliseen tuottajaan ja lastenkirjailijaan Michael Browniin. Nimen äänneasu pysyi ennallaan. Miquel Brownin tytär on näyttelijänä ja laulajana tunnettu Sinitta Malone.
Ura ja elämä

Miquel Brown syntyi Montrealissa Kanadassa ja varttui Vancouverissa. Eräiden lähteiden mukaan hän syntyi Yhdysvaltain Detroitissa. Nuoruudessaan Brown opiskeli lääketiedettä George Washington Universityssä Washington D.C:ssä. Opiskeluaikanaan hän meni naimisiin ja sai tyttären, Sinitta Renet Malonen Seattlessa Washingtonin osavaltiossa. Brown jätti yliopisto-opinnot esiintyäkseen Sheilan osassa musikaalissa Hair.
Avioeronsa jälkeen vuonna 1973 Miquel Brown muutti Isoon-Britanniaan. Hän saavutti saarivaltakunnassa suosiota esiintymällä erinäisissä televisiotuotannoissa. 1976 hän näytteli Sister Annaa musikaalissa Mardi Gras. Tätä kautta hän pääsi tekemään ensimmäisen levytyksensä, The First Time Around ja levytyssopimuksen muusikko Alan Hawkshawn kanssa. Ensialbumi Symphony of Love (1978) oli Brownin kansainvälinen läpimurto. Levyllä olivat muun muassa sävelmät Dancin' with the Lights Down Low, This is Something New to Me, The Day They Got Disco in Brazil sekä Do It ja Something Made of Love. Yhdysvalloissa albumi nousi sijalle 26. Brown nautti erityistä suosiota sateenkaarikansan keskuudessa.
Vuonna 1983 Brown tapasi Ian Levinen ja Fiachra Trenchin. Record Shack Records -levy-yhtiön kanssa syntyi albumi Manpower, josta tuli Hi-NRG -klassikko. Ensimmäinen singlejulkaisu albumilta – So Many Men, So Little Time – oli kansainvälinen hitti. Vuonna 1985 ilmestyi Close to Perfection (tuottajana edelleen Levine). Se ei kuitenkaan ollut edeltäneen albumin kaltainen kaupallinen menestys. Levyltä julkaistiin singlehitit Black Leather ja Close to Perfection.
1990- ja 2000-luvuilla Miquel Brown on jatkanut työtään teatterituotantojen parissa ja näyttelyt myös eräissä elokuvissa. Vuonna 2005 esitettiin lontoolaisessa Bullion Room Theatressa tuotanto Miquel Brown: The Lady, Her Loves and Her Lord, yhden naisen revyy, jota luonnehdittiin "musiikilliseksi matkaksi halki Miquel Brownin elämän syntymästä nykyhetkeen".
Diskografia

Symphony of Love (1978)
Manpower (1983)
Close to Perfection (1985)
The Best of Miquel Brown Hot Productions (1991)
Aiheesta muualla

Discogs.com
Perfectpeople.net
92 (luku)

| --- | --- |
Luonnolliset luvut
92 ← 90 91 92 93 94 95 96 97 98 99 →
Kardinaaliluku: yhdeksänkymmentäkaksi, (kaksikymmenettä)
Järjestysluku: yhdeksäskymmenestoinen, (kahdeskymmenettä)
Tekijät: 1, 2, 4, 23, 46, 92
Alkutekijät:  2^{2}\cdot 23

Roomalainen numero: XCII
Binääriluku: 1011100
Oktaaliluku: 134
Duodesimaaliluku: 78
Heksadesimaaliluku: 5C
Vigesimaaliluku: 4C
92 (yhdeksänkymmentäkaksi) on luonnollinen luku, jota edeltää luku 91 ja seuraa luku 93.
Matematiikassa

92 on yhdistetty ja vajaa luku.
92 on viisikulmioluku.
92 on Harshad-luku binäärijärjestelmässä:  92=1011100_{2}=23\cdot (1+1+1+1).
92 on Harshad-luku kolmijärjestelmässä:  92=10102_{3}=23\cdot (1+1+2).
92 on palindromi senaarijärjestelmässä (2326) ja seitsenjärjestelmässä (1617).
92 on Erdősin–Woodsin luku.
92 voidaan muodostaa kolmen eri kuutioluvun summana:  4^{3}+3^{3}+1^{3}.
92. alkuluku plus 92 (571) on alkuluku.
Taso voidaan jakaa 13 suoralla enintään 92 osaan.
Pullistetussa dodekaedrissa on 92 tahkoa ja sen duaalikappaleessa pentagonaalisessa heksekontaedrissa vastaavasti 92 kärkeä.
Johnsonin kappaleita on 92.
Luonnontieteissä

Jaksollisessa järjestelmässä 92 on uraanin järjestysluku.
Zirkonium-92 on zirkoniumin vakaa isotooppi.
Molybdeeni-92 on molybdeenin vakaa isotooppi.
Samarium-154 on samariumin vakaa isotooppi, jonka neutroniluku on 92.
Gadolinium-156 on gadoliniumin vakaa isotooppi, jonka neutroniluku on 92.
Dysprosium-158 on dysprosiumin vakaa isotooppi, jonka neutroniluku on 92.
92 Undina on pikkuplaneetta.
Messier 92 on pallomainen tähtijoukko.
Muissa yhteyksissä

92 on Pakistanin kansainvälinen suuntanumero.
Eurooppatie E92 kulkee Kreikassa.
Kantatie 92 kulkee Inarissa ja Utsjoella.
Saab 92 on henkilöauto.
Sikorsky S-92 on helikopteri.
Beretta 92 on pistoolien mallisarja.
FIM-92 Stinger on ilmatorjuntaohjus.
Abgar V

Abgarin kuva vuonna 2009 käyttöön otetussa 100 000 Armenian dramin setelissä.
Abgar V Ukkama oli Syyriassa sijainneen Osroenen kuningaskunnan hallitsija vuosina 4 eaa. – 7 ja 13–50. Abgar tunnetaan parhaiten kristillisestä myytistä, jonka mukaan hän olisi käynyt syyriankielistä kirjeenvaihtoa Jeesuksen kanssa. Tämän vuoksi Ortodoksinen kirkko, syyrialais-ortodoksinen kirkko ja Armenian apostolinen kirkko pitävät Abgaria pyhimyksenä.
Abgarin ja Jeesuksen väitetty kirjeenvaihto > Mandylion-liina

Abgar-myytin laajemman version mukaan Jeesus olisi lähettänyt Abgarille Ananiaan mukana liinan, johon oli kuivannut kasvonsa, ja nimenomaan liina paransi Abgarin. Tämän tarinan mukaan apostoli Taddeus myös kastoi Abgarin ja kaikki edessalaiset kristityiksi. Liinasta, johon oli yliluonnollisesti piirtynyt Jeesuksen kasvojen kuva, tuli mandylion, kaikkein ensimmäinen ikoni, kun Abgar asetti sen koristeltuna näytteille Edessan kaupunginportin seinään.
Abgar pitelemässä mandylion-liinaa, 900-luvulla tehty ikoni pyhän Katariinan luostarissa Siinaivuorella.
A-Ba-Ni-Bi

| A-Ba-Ni-Bi> Kappaleen tiedot |
| --- | --- |
Esittäjä(t):  Izhar Cohen & Alphabeta
Säveltäjä(t):  Nurit Hirsh
Sanoittaja(t):  Ehud Manor
Euroviisutiedot
Vuosi:  1978
Maa:  Israel
Kieli:  heprea
Sijoitus:  1.
Pisteet:  157
Sanat:  sanoitus
A-Ba-Ni-Bi oli vuoden 1978 Eurovision laulukilpailun voittajakappale. Sen esitti Izhar Cohen & Alphabeta hepreaksi ja se toi Israelille ensimmäisen sen neljästä voitosta. Kappale sai 157 pistettä, voittaen seuraavaksi tullen Belgian 32 pisteellä. Kappaleen esiintymisnumero oli 18. Kappaleesta tehtiin myös englanninkielinen versio. Kappaleen on laulanut suomeksi Frederik.
Mercedes Ruehl

| Mercedes Ruehl |
| --- | --- |
 Mercedes Ruehl vuonna 2009.
Henkilötiedot
Syntynyt: 28. helmikuuta 1948 (ikä 76) Queens, New York
Ammatti:  teatteri- ja elokuvanäyttelijä
Näyttelijä
Palkinnot
  Parhaan naissivuosan Oscar-palkinto 1991  Golden Globe 1991  
Aiheesta muualla
IMDb 
Elonet
Mercedes Ruehl (s. 28. helmikuuta 1948 Queens, New York) on yhdysvaltalainen teatteri- ja Oscar-palkittu elokuvanäyttelijä.
Ruehl aloitti näyttelijänuransa alueellisissa teattereissa. Hän vakiinnutti paikkaansa 1970-luvun lopussa New Yorkin lavalla. Ruehl on voittanut yhden Tony-palkinnon näytelmästä Lost in Yonkers ja kaksi Obie-palkintoa (tärkein palkinto Broadwayn ulkopuolisille näytelmille) näytelmistä The Marriage of Bette and Boo ja Woman Before a Glass.
Ruehlin selvästi merkittävin rooli valkokankaalla on elokuvassa Fisher King, josta hän voitti parhaan naissivuosan Oscarin ja Golden Globen sekä muutamia kriitikkopalkintoja. Ruehl esiintyi myös menestyssarjassa Frasier viiden jakson ajan.
Valikoitu filmografia

Täystorvisoittokunta (Leader of the Band, 1987)
Gangsterin heila (Married to the Mob, 1988)
Crazy People – hulluja ihmisiä (Crazy People, 1990)
Fisher King (The Fisher King, 1991)
Mestarivalehtelija (Another You, 1991)
Sukumme on toista maata (Lost in Yonkers, 1993)
On Hope (1994)
Syytteessä (Indictment: The McMartin Trial, 1995)
The Minus Man (1999)
Muusani (Out of the Cold, 1999)
Murha, kaaos ja miljoona dollaria (More Dogs Than Bones, 2000)
Widows (2002)
Bad Apple (2004)
Lähde:
Aiheesta muualla

Mercedes Ruehl Internet Movie Databasessa. (englanniksi)
Mercedes Ruehl Biography (1948?-)  Film Reference . Viitattu 12.7.2023. (englanniksi)
Mika Salmi

Mika Salmi (s. 1965) on San Fransiscossa asuva media- ja IT-alan yrittäjä. Hän on Suomen ja Yhdysvaltojen kansalainen. Salmi muutti Yhdysvaltoihin kaksivuotiaana isänsä työn takia. 2000-luvun alussa hänet valittiin Yhdysvalloissa 101 merkittävimmän viihdealan vaikuttajan joukkoon.
Salmi on valmistunut Wisconsinin yliopistosta vuonna 1987 ja opiskellut sen jälkeen Ranskan INSEADissa kansainvälistä taloutta. Hän perusti ensimmäisen yrityksensä, internetissä videoita jakavan Atom Enterntainmentin vuonna 1998. Vuonna 2001 siihen liitettiin peliyritys Shockwave. Hän myi Atom Enterntainmentin Viacomin MTV Networksille vuonna 2006. Salmi itse palkattiin Viacomille johtajamaan MTV Networksin internet-toimintaa. Hänellä oli 1500 alaista 60 eri maassa.
Viacomista Salmi siirtyi CreativeLiven toimitusjohtajaksi ja Raine Groupin neuvonantajaksi.